CELEX: 32019D2156
Language: hr
Date: 2019-10-07 00:00:00
Title: Odluka Vijeća (EU) 2019/2156 od 7. listopada 2019. o stajalištu koje treba zauzeti u ime Europske unije u okviru Vijeća za pridruživanje uspostavljenog Euromediteranskim sporazumom o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, u vezi s donošenjem preporuke o odobrenju produženja akcijskog plana EU-Maroko kojim se provodi napredni status (2013.–2017.)

17.12.2019   
               
               
                  HR
               
               
                  Službeni list Europske unije
               
               
                  L 327/75
               
            
         ODLUKA VIJEĆA (EU) 2019/2156
         od 7. listopada 2019.
         o stajalištu koje treba zauzeti u ime Europske unije u okviru Vijeća za pridruživanje uspostavljenog Euromediteranskim sporazumom o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, u vezi s donošenjem preporuke o odobrenju produženja akcijskog plana EU-Maroko kojim se provodi napredni status (2013.–2017.)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Euromediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane (1) („Sporazum”) stupio je na snagu 1. ožujka 2000.
                  
               
                     (2)
                  
                  
                     Na temelju članka 80. Sporazuma Vijeće za pridruživanje može davati preporuke.
                  
               
                     (3)
                  
                  
                     Vijeće za pridruživanje razmjenom pisama treba donijeti preporuku o daljnjem produženju akcijskog plana EU-Maroko kojim se provodi napredni status (2013.–2017.) („akcijski plan”) za dvije godine.
                  
               
                     (4)
                  
                  
                     Primjereno je utvrditi stajalište koje treba zauzeti u ime Unije u okviru Vijeća za pridruživanje u pogledu donošenja preporuke o odobrenju produženja akcijskog plana, budući da preporuka ima pravne učinke.
                  
               
                     (5)
                  
                  
                     Produženje akcijskog plana bit će temelj odnosa EU-a i Maroka u 2019. i 2020. te će omogućiti utvrđivanje novih prioritetnih područja u odnosima EU-a i Maroka u nadolazećim godinama,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Europske unije u okviru Vijeća za pridruživanje uspostavljenog Euromediteranskim sporazumom o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, u vezi s donošenjem preporuke o odobrenju dvogodišnjeg (za 2019. i 2020.) produženja akcijskog plana EU-Maroko kojim se provodi napredni status (2013.–2017.) temelji se na nacrtu preporuke priloženom ovoj Odluci.
         
         
            Članak 2.
            Ova je Odluka upućena Komisiji i Visokom predstavniku Unije za vanjske poslove i sigurnosnu politiku.
         
         
            Sastavljeno u Luxembourgu 7. listopada 2019.
            
               
                  Za Vijeće
               
               
                  Predsjednica
               
               A.-M. HENRIKSSON
            
         
         
            (1)  SL L 70, 18.3.2000., str. 2.
      
      
         
            
               NACRT
            
            PREPORUKA br. 1/2019 VIJEĆA ZA PRIDRUŽIVANJE EU-a I MAROKA
            od …
            o odobrenju dvogodišnjeg produženja akcijskog plana EU-Maroko kojim se provodi napredni status (2013.–2017.)
            VIJEĆE ZA PRIDRUŽIVANJE EU-MAROKO,
            uzimajući u obzir Euromediteranski sporazum o pridruživanju između Europske zajednice i njezinih država članica, s jedne strane, i Kraljevine Maroka, s druge strane (1),
            budući da:
            
                        (1)
                     
                     
                        Euromediteranski sporazum o pridruživanju između Europskih zajednica i njihovih država članica, s jedne strane, te Kraljevine Maroka, s druge strane („Sporazum”), stupio je na snagu 1. ožujka 2000.
                     
                  
                        (2)
                     
                     
                        Na temelju članka 80. Sporazuma Vijeće za pridruživanje može davati sve preporuke koje smatra odgovarajućim za potrebe ostvarenja ciljeva Sporazuma.
                     
                  
                        (3)
                     
                     
                        U skladu s člankom 90. Sporazuma stranke poduzimaju sve opće ili posebne mjere potrebne za ispunjavanje svojih obveza prema Sporazumu i kako bi osigurale ostvarivanje ciljeva utvrđenih u Sporazumu..
                     
                  
                        (4)
                     
                     
                        Člankom 10. poslovnika Vijeća za pridruživanje predviđa se mogućnost davanja preporuka pisanim postupkom između zasjedanja.
                     
                  
                        (5)
                     
                     
                        Akcijski plan kojim se provodi napredni status (2013.– 2017.) („akcijski plan”) produžen je 2018. za jednu godinu. Daljnje produženje akcijskog plana za dvije godine bit će temelj odnosa EU-a i Maroka u 2019. i 2020. te će omogućiti utvrđivanje novih prioriteta u odnosima EU-a i Maroka u nadolazećim godinama,
                     
                  PREPORUČUJE:
            
               Jedini članak
               Vijeće za pridruživanje pisanim postupkom preporučuje dvogodišnje produženje akcijskog plana EU-Maroko kojim se provodi napredni status (2013.–2017.).
            
            
               Sastavljeno u
               
                  
                     Za Vijeće za pridruživanje EU-Maroko
                  
                  
                     Predsjednik
                  
               
            
            
               (1)  SL L 70, 18.3.2000., str. 2.